ARRETS. 595
fecerant justiciam, cum ad ipsum pertineret multri justicia, sicut dicebat, et major et jurati predicti e contrario dicerent quod non tenebantur emendam eidem super hoc facere, vel coram ipso respondere, cum factum illud, de quo sequebatur eos, fuisset simplex occisio facta ad calidam mesleiam, de quo vindicta pertinebat ad eos, racione communie sue, quam habent a Rege et per cartam regiam, sicut dicebant, et idem episcopus majorem etjuratos, eo quod nolebant sibi hoc emendare, vel jus curie sue super hoc recipere, in curia sua detinuisset; postmodum, quia ipsi major et jurati, habita recredencia sua per dominum Regem ipsum, episcopum fecissent coram domino Rege super lioc adjornari, prefatus episcopus peciit ipsos, tanquam burgenses suos, ad curiam suam remitti, vel jus, predictis majore et juratis e contra dicentibus quod non erat idem episcopus super hoc audiendus, set in curia domini Regis debebant super hoc remanere, cum justicia quam fecerant ad ipsos pertineat, racione communie sue quam habent a Rege, sicut dicebant: Tandem, partibus petentibus sibi jus fieri, super premissis hinc inde propositis plenius intellectis, judicatum fuit quod idem episcopus haberet curiam suam super hoc de majore et juratis predictis.
III. Preterea, cum conquererentur ipsi major et jurati Noviomenses de episcopo supradicto, videlicet quod eos de novo dissaisiverat de quibusdam mensura et banno, et idem episcopus super hoc similiter peteret curiam suam, prefatis burgensibus e contra dicentibus quod non debebat habere curiam suam super hoc, cum de nova dissaisina agatur, et premissa ad eos pertineant, racione communie sue quam habent a R.ege, sicut dicebant: Tandem, auditis hinc inde propositis, judicatum fuit quod idem episcopus haberet curiam suam.
